ليش تگلي صعبه احباب نرجع
حسي انبح وگتلك عود لا اموت
ليش اتسوي نفسك گوه تسمع
آنه ويه لدليل مخيطك اخياط
واذا جريت روحك روحي تطلع
تراهني منو ليتحمل افراگ
حته انهيه اگلك انته الاشجع
وي كل بيت بيه الگاك موجود
بس انهي القصيده الگاك مطلع
انطيتك حلم ما مر يوم علبال
انطيتك عمري كله وهمي تقنع
تجيني بحجة المشتاگ والگاك
بس التفت مثل الريح واسرع
تطش اسراري بين الما يحبون
وآنه اتفرج واشوف اعداي تجمع
لهسه احسب الكلشي حساب ناطور
وما تلگاني الاول كون ترجع
نسيتك ودري ما ناسيك بالروح
بعد ما شمه ريحك بالهوى الهاب
ادري بشوگي ريح وجيتك شراع
حلفت اوصل الضفه وكلشي ما هاب
حبيبي الضعف عفته وآنه غلطان
ما تسمعهه راحت وي العتاب
كبر زعلي وكبر نسيانك اوياه
وعفت ورقة عشگنه بديرة غراب
اذا اعاند اجيب النجمه للگاع
وغيري من المسايس حاسب حساب
نويت اله احب غيرك خاطر ارتاح
وصبغه الشيب بيدي وشرط ارد شاب
مثل ما ماسح اسمك من على البال
اثر خطواتي امسحه الضال عالباب
اثر خطواتي امسحه الضال عالباب
رااق لي